Abraham

Abraham (héra heñóivo Abram) ha'e peteĩ kuimba'e Tupã ñe'ẽngue ryrúpe, Génesis arandukápe, ha Islã aranduka marangatúpe, Korã. Ã kuatiañe'ẽme oje'e ha'eha hudiokuéra ramói, he'iséva ha'eha ijypykue teéva. Abraham rembiasakue oñembo'e hudío, Hesu ha Islã jeroviápe, ojehechakuaa ha'eha ã mbohapy jerovia moñepyrũha, upévare ojehero ichupekuéra which are called Abraham jeroviapykuéra. Abraham ha'e Isaac túva, hembireko Sara memby. Ita'ýra avei Ismael, Agar memby, Sara rembiguái, ha heta ita'ýra ambuéva Cetura membýva, pe kuña ha'e omenda Sara omano rire. Abraham rembiasakue, oñemombe'uháicha Tupã ñe'ẽngue ryrúpe, oñepyrũ Mesopotámia-pe, upépe Tupã he'i ichupe osẽ va'erãha hetã teégui ha oho va'erã Kanaãme, yvy oñemopyendatahápe tetã Israel. Eheja ne retã ha nde ru róga, ha tereho upe yvy che ahechaukátava ndévepe. Ambohetáta ne ñemoñare ha oikóta chugui tetã guasu. Mandu'apy